મનોહરની પત્ની ૧૪ જાન્યુઆરીએ પોતાના પિયરમાં ગઈ હતી. જ્યાંથી તે લાપતા થઈ ગઈ હતી. મનોહરે કહ્યું હતું , ‘તે બે દિવસ સુધી પરત ન આવી તો તે ગુમ થયાની ફરિયાદ પોલીસમાં નોંધાવી હતી.’ જો કે ઓડિશામાં મજૂરી કરીને પરિવારનું ગુજરાન ચલાવતા મનોહરને પોલીસને કોઈ મદદ મળી નહોતી. આખરે પોતે જ પત્નીને શોધવાનો નિર્ણય કરી લીધો હતો. મનોહરે કહ્યું હતું, ‘તમામ પ્રયાસો પછી પણ જ્યારે પત્ની અનિતાને શોધી ન શક્યો તો મેં સ્થાનિક અખબારોનો સંપર્ક કર્યો હતો. ત્યાં પત્નીનો ફોટો મૂકાવ્યો હતો.’ તેના પછી મહેનત ફળી અને કોલકાતાના ખડગપુરમાં કેટલાક લોકોએ તેની પત્નીને જોઈ અને પોલીસને જાણ કરી હતી. ત્યારબાદ પોલીસે મનોહરને બોલાવીને તેની ઓળખ કરાવી હતી અને આખરે પતિ પત્નીનું ફરી મિલન થયું હતું.